ส่วนที่ 1

ข้อมูลสรุป

( Executive Summary )

แม้ว่าผลประกอบการของบริษัทฯ ในปี 2550 จะมียอดขายลงลงเหลือเพียง 73.5 ล้านบาท
เมื่อเปรียบเทียบกับปี 2549 ซึ่งมียอดขาย 101.5 ล้านบาท
โดยมีผลประกอบขาดทุนทั้งบริษัทและบริษัทในเครือเป็นจำนวน 3.9 ล้านบาทนั้น อย่างไรก็ตาม
อุปสรรคจากปัญหาในด้านการเมือง ได้เริ่มมีทิศทางดีขึ้น ภายหลังที่มีการเลือกตั้ง
และมีการจัดตั้งรัฐบาลใหม่แล้ว และ การอนุมัติงบประมาณการจัดซื้อโดยรัฐบาลใหม่
จะส่งผลต่อดีต่อเศรษฐกิจโดยรวม และจะทำให้อุตสาหกรรมไอทีมีการเติบโตไปด้วย

อย่างไรก็ตามปัญหาและอุปสรรคของผลกระทบในด้านการเมือง ในช่วงปี 49-50
ทำให้ผมและผู้บริหารได้ตระหนักถึงการออกผลิตภัณฑ์ซอฟต์แวร์และบริการใหม่ๆ
เพื่อลดความเสี่ยงจากการดำเนินธุรกิจ ซึ่งแต่ก่อนลูกค้าส่วนใหญ่ของบริษัทฯ จะอยู่แต่ในภาครัฐ
ดังนั้นจึงได้พยายามลดความเสี่ยงดังกล่าวโดยการสร้างฐานลูกค้าในภาคเอกชนให้มากขึ้น
รวมทั้งการผลักดันที่จะส่งออกซอฟต์แวร์ของบริษัทฯ ไปยังต่างประเทศ แม้ว่าบริษัทฯ
จะประสบกับความสำเร็จในการสร้างฐานลูกค้าในภาคเอกชน ในช่วงเวลา 2-3 ปีที่ผ่านมา
แต่การผลักดันเพื่อขายซอฟต์แวร์ไปยังต่างประเทศนั้นกับไม่มีความคืบหน้าเท่าที่ควรจะเป็น
อีกทั้งเมื่อเกิดวิกฤตในด้านการเมืองลูกค้ากลุ่มองค์กรทั้งในส่วนของราชการและเอกชนก็ได้รับผลกระทบหมด
ซึ่งเป็นเหตุผลหลักที่ทำให้ยอดขายบริษัทในปี 2550 ลดลง
แต่เหตุที่ผลประกอบการของบริษัทฯขาดทุนนั้นเกิดจากการตั้งสำรองหนี้สูญของบริษัทฯ

ดังนั้นบริษัทฯ จึงได้นำเอาอุปสรรคจากความเสี่ยงด้านการเมือง
และการผลักดันซอฟต์แวร์ของบริษัทฯ ไปต่างประเทศ มาวิเคราะห์ถึง ปัญหา สาเหตุ และการแก้ไข
โดยในปี 2551 นี้ บริษัทฯ ได้เตรียมออกผลิตภัณฑ์ซอฟต์แวร์ตัวใหม่ I love Library
ซึ่งเป็นซอฟต์แวร์ที่ใช้ในการสร้างหนังสืออิเล็กทรอนิกส์หรืออีบุ๊ค ซึ่งกำลังเป็นที่นิยมทั่วโลกในขณะนี้
ซึ่งข้อดี คือทำให้บริษัทฯ สามารถขยายฐานลูกค้าจากเดิมที่เป็นเฉพาะกลุ่มองค์กร
สู่ตลาดใหม่ที่เป็นตลาดของครัวเรือนหรือบุคคลทั่วไป
และนอกจากนี้แล้วการติดตั้งและการใช้งานของซอฟต์แวร์ I love Library
นั้นมีความง่ายเมื่อเปรียบเทียบกับซอฟต์แวร์กลุ่มเดิมของบริษัทฯ ที่จำหน่ายให้กับองค์กรต่างๆ
ดังนั้นการจำหน่ายซอฟต์แวร์ I love Library
ไปยังต่างประเทศจึงสามารถทำได้ง่ายกว่าการเจาะกลุ่มในตลาดต่างประเทศที่เป็นองค์กรมาก
และเมื่อเปรียบเทียบกับซอฟต์แวร์ต่างประเทศแล้ว I love Library
มีคุณสมบัติที่โดดเด่นไม่แพ้ซอฟต์แวร์จากต่างประเทศ
โดยจะเริ่มเปิดให้บริการทั่วโลกในเดือนเมษายน 2551 รวมถึงการนำเอาซอฟต์แวร์ I love
Library ไปแสดงในงานหนังสือที่ประเทศอังกฤษและอเมริกา
ซึ่งผมและทีมงานของบริษัทมีความเชื่อมั่นและมั่นใจในซอฟต์แวร์ I love Library ว่า
จะสามารถผลักดันให้ บริษัทฯ เติบโตแบบก้าวกระโดดได้

และในปีนี้เป็นปีที่บริษัทเปิดกิจการครบรอบ10 ปี
ผมมีความปรารถนาเป็นอย่างยิ่งที่อยากเห็นซอฟต์แวร์ของบริษัทเติบโตในต่างประเทศ
อันเป็นเป้าหมายหลักตั้งแต่ผมได้เริ่มก่อตั้งบริษัท
แม้ว่าตามความมุ่งหวังดังกล่าวไม่ใช่เป็นเรื่องที่จะสำเร็จได้โดยง่าย
แต่อย่างไรก็ตามผมและทีมงานจะทำให้ทศวรรษใหม่ของบริษัทฯ
มีความเปลี่ยนแปลงในทิศทางที่ดีขึ้นให้มากกว่า 1
ทศวรรษที่ด้วยความสามารถและสติปัญญาเท่าที่จะผมและทีมงานทุกคนพึงจะกระทำได้

และในนามของ บริษัท โซลูชั่น คอนเนอร์ (1998) จำกัด (มหาชน) ผม คณะกรรมการ ผู้บริหาร
และพนักงานทุกคนของบริษัทฯ จะทุ่มเทพลังกายใจ เพื่อทำให้องค์กรบรรลุเป้าหมาย และสร้างกำไร
เพิ่มผลตอบแทน และมูลค่าหุ้นของบริษัทฯ
โดยยึดหลักในการรักษาประโยชน์ของผู้ถือหุ้นทุกท่านด้วยความเป็นธรรม ทั้งนี้ผมในฐานะตัวแทนของ
บริษัทฯ ต้องขอขอบคุณผู้ถือหุ้น และลูกค้าทุกท่าน ที่เป็นพลังสำคัญในการผลักดัน สนับสนุน
และสร้างความสำเร็จให้กับบริษัทฯ ด้วยดีตลอดมา